На основу Решења стечајног судије Привредног суда у Крагујевцу о проглашењу банкротства Посл. бр. 1. Ст. 13/2014 од 20.10.2014. године и прибављене сагласности Одбора поверилаца од 28.05.2015. године за продају стечајног дужника као правног лица, а у складу са члановима 131., 132., 133,. и 135. Закона о стечају (*„Службени гласник РС“ број 104/2009)* и националним стандардима за управљање стечајном масом - Национални стандард број 5 о начину и поступку уновчења имовине стечајног дужника (*„Службени гласник РС“ број 13/2010)*, стечајни управник стечајног дужника

**„ПРОГРЕС ПРОМЕТ – ХЛАДЊАЧА МИЛЕНИЋ“ ДОО ДОЊА ТРНАВА у стечају из Доње Трнаве, Општина Топола**

**мат.бр. : 07574282, ПИБ : 101224334**

**ОГЛАШАВА**

**Продају стечајног дужника као правног лица јавним прикупљање писаних понуда (четврто оглашавање)**

Најважнију имовину стечајног дужника која се излаже продаји чине :

|  |  |  |
| --- | --- | --- |
| ОПИС | % УЧЕШЋА | ОПИС |
| **НЕПОКРЕТНА ИМОВИНА** у оквиру ограђеног пословног комплекса на КП број 1568/1 КО ТРНАВА и на КП број 1568/2 КО ТРНАВА укупне површине 0.87.13 ха и то :А) Грађевински објекти постојећи : Зграда трговине, уписана као Зграда 1. – Помоћна зграда (199,00 м2) и Производна хала са хладњачом и пословном зградом, уписана као Зграда 2. – Зграда пољопривреде – ХЛАДЊАЧА (1.506,00 м2), све уписано у лист непокретности бр. 1246 КО Трнава и Објекат, уписан као Зграда 1. – Помоћна зграда (130,00 м2), све уписано у лист непокретности бр. 1660 КО Трнава.Б) Грађевинско земљиште изван грађевинског подручја укупне површине 8.706,00 м2 и то : земљиште под зградом – објектом и земљиште уз зграду, све уписано и листове непокретности бр. 1246 КО Трнава и бр. 1660 КО Трнава.Непокретности су у књижном власништву стечајног дужника.Непокретности су под теретом. | 95,67 | 100,00 | 3,10 | **ПОКРЕТНА ИМОВИНА** - Опрема, инвентар и залихе по спецификацији из продајне докуметације на локацији имовине у пословним просторијама стечајног дужника у Доњој Трнави и **ПОТРАЖИВАЊА** - потраживања од дужника стечајног дужника по спецификацији из продајне документације. |
| 1,23 | **ПОКРЕТНА ИМОВИНА** -Део покретне имовине (Расхладни сиситем хладњаче) је под теретом уписом извршеним у Регистру заложног права на покретним стварима и правима под Зл.бр. 4232/09. |
| 0,00 | **УДЕЛИ У ДРУГОМ ПРАВНОМ ЛИЦУ** - Удео од 49 % у оснивачком капиталу Привредном друштву „M & D DRINK COMPANY“ DOO DONJA TRNAVA, мат.бр. : 20312971, ПИБ : 105099084, шифра делатности : 1101 – Дестилација. |
| 0,00 | **ИНТЕЛЕКТУАЛНА СВОЈИНА – KNOW HOW** – Предверификациони документ за стицање сертификата по захтевима SRPS 9001 : 2011 и општих принципа хигјене хране (НАССР) – Пословник о квалитету и безбедности хране HMQ.00.00, Сертификат LM Zehr VT, право на коришћење дозволе за производњу алкохолних пића од воћа, Студија за спаљивање коштица и др. |
| 0,00 | **СПОРОВИ СА АКТИВНОМ ЛЕГИТИМАЦИЈОМ** - Парнични поступци у Привредном суду у Крагујевцу : П – 835/2014, П – 902/2014, П – 1812/2015 и П – 157/2017. |

Комплетан списак имовине стечајног дужника која је предмет продаје, као и статус исте, детаљно је приказан у продајној документацији.

Процењена вредност правног лица износи је на 507.147,00евра што на дан израде овог Обавештења износи 62.652.838,00 динара.

У току спровођења стечајног поступка у ремонт, ревитализацију и оспособљавање технолошко - производних и других система у објектима стечајног дужника уложено је 5.357.632,25 динара или 43.368,00 евра, тако да је укупна процењена вредност предмета продаје **550.515,00 евра** што на дан израде овог Обавештења износи **68.010.470,25 динара**.

**Депозит за учешће у поступку продаји је 13.602.094,00 динара.**

**Процењена вредност није минимално прихватљива вредност, нити је на ма који други начин обавезујућа или опредељујућа за понуђача приликом одређивања висине понуде.**

Право на учешће имају сва правна и физичка лица која :

1. Након добијања предрачуна, изврше уплату ради откупа продајне документације у износу од 35.000,00 динара. Предрачун се може преузети сваког радног дана у периоду од 9 до 13 часова лично од стечајног управника на адреси : ул. Јована Петровића Ковача бр. 7/1-11, 34000 Крагујевац или упућивањем захтева за откуп продајне документације у писаној форми на исту адресу;

2. Уплате новчани износ на име учешћа у поступку продаје на рачун стечајног дужника број : **325 – 9500700035661 – 09** код „OTP BANKA SRBIJA“ A.D. NOVI SAD**,** или положе неопозиву првокласну банкарску гаранцију (са роком важности до 22.09.2017. године) наплативу на први позив, најкасније 5 дана пре одржавања продаје. У обзир ће се узети само банкарске гаранције које се доставе лично стечајном управнику у оригиналу најкасније до 16.06.2017. године до 14 часова;

3. Потпишу изјаву о губитку права на враћање новчаног износа на име учешћа у поступку продаје. Изјава чини саставни део продајне документације.

Имовина се купује у виђеном стању и иста се може разгледати након откупа продајне документације, сваког радног дана од 10 до 14 часова, најкасније 7 дана пре заказане продаје, уз предходну најаву стечајном управнику на телефон 063/29 44 47.

Понуде се достављају стечајном управнику најкасније до 22.06.2017. године до 12 часова.

Прихватају се искључиво понуде у затвореним ковертама са назнаком на коверти **„Понуда за ХЛАДЊАЧА МИЛЕНИЋ у стечају – НЕ ОТВАРАТИ“** и назнаком да се понуда односи на продају правног лица. Понуде слати на адресу : Стечајни управник Доброслав Стојановић, 34000 Крагујевац, ул. Јована Петровића Ковача бр. 7/1-11. Стечајни управник неће разматрати понуде које не стигну у прописаном року и на означену адресу, које не садрже јасно одређен износ или се позивају на другу понуду или на услове који нису у огласу и продајној документацији као и понуде уз које није уплаћен новчани износ на име учешћа у поступку продаје у предвиђеном року.

Јавно отварање понуда одржаће се дана **22.06.2017. године у 13 часова у Крагујевцу, на адреси : ул. Књегиње Љубице б.б., Тржни центар „CITY PASSAGE“, локал 23,** у присуству Комисије за спровођење поступка продаје, образоване одлуком стечајног управника, и уз присуство свих понуђача. Ако отварању понуда присуствује понуђач лично потребно је да поседује и пружи на увид доказ о идентитету (важећа лична карта или пасош). У случају да понуђача заступа овлашћено лице потребно је да исто лице приложи оригинал пуномоћја (овереног пред судом) за заступање у поступку продаје.

Позивају се чланови Одбора поверилаца стечајног дужника да присуствују отварању понуда.

Стечајни управник спроводи јавно прикупљање писаних понуда у складу са Националним стандардом број 5 о начину и поступку уновчења имовине стечајног дужника (*„Службени гласник РС“ број 13/2010)*.

Стечајни управник је дужан да прихвати највишу достављену понуду, уколико је иста изнад 50 % од процењене вредности предмета продаје а да тог понуђача прогласи за купца. Купопродајни уговор са најбољим понуђачем потписује се у року од 3 радна дана од дана отварања приспелих понуда у поступку продаје.

Ако највиша достављена понуда износи мање од 50 % процењене вредности предмета продаје, стечајни управник је дужан да пре прихватања такве понуде, затражи сагласност Одбора поверилаца. Купопродајни уговор се потписује у року од 5 радних дана након добијања евентуалне сагласности од Одбора поверилаца и проглашења тог понуђача за купца.

Проглашени купац је дужан да уплати преостали износ купопродајне цене у року од 8 радних дана од потписивања купопродајног уговора.

У случају да за купца буде проглашен понуђач који је положио банкарску гаранцију на име учешћа у поступку продаје, исти мора уплатити износ наведен у банкарској гаранцији на рачун стечајног дужника у року од 3 радна дана пре потписавања купопродајног уговора, након чега ће му бити враћена банкарска гаранција.

Тек након уплате купопродајне цене од стране Купца и након добијања потврде од стране стечајног дужника о извршеној уплати у целости, исти стиче право на укњижбу непокретности, док код преостале имовине купац стиче право власништва моментом уплате купопродајне цене.

Стечајни управник ће без одлагања вратити положени новчани износ/банкарску гаранцију на име учешћа у поступку продаје сваком понуђачу чија је понуда буде одбијена у року од 8 дана.

У случају да за купца у поступку продаје буде проглашено правно или физичко лице које подлеже обавези подношења пријаве концентрације, сходно одредбама Закона о заштити конкуренције (*„Службени гласник РС“ број 51/2009 и 95/2013),* услови и рокови закључења уговора биће прилагођени роковима одлучивања Комисије за заштиту конкуренције. У наведеном случају проглашеном купцу банкарска гаранција ће бити наплаћена у року предвиђеном огласом односно новчани износ на име учешћа у поступку продаје ће бити задржан до доношења одлуке Комисије за заштиту конкуренције.

 Порезе и трошкове који произилазе из закљученог купопродајног уговора у целости сноси купац.

Овлашћено лице : стечајни управник Доброслав С. Стојановић, контакт телефон : 063/29 44 47.